Hundehald i Noreg

**Hundehald i Noreg** omfattar hald av hund som nytte- og kjæledyr frå førhistorisk tid til det moderne samfunnet. Hundehald er i dag regulert av Hundelova, og det blir stilt krav til korleis ein skal halde hund, både i høve til velferda til dyra sjølv og i høve til andre, som ved bandtvang.

## Soge

Ein har halde hund i Noreg sidan steinalderen. Det eldste husdyret ein har funne spor etter er hund som levde rundt 4000 f.Kr.  i Vistehola ved Stavanger.

Norsk buhund er ein spisshund som truleg stammar frå hundetypen dei fyrste innvandrarane hadde med seg til Noreg.
Den vesle spisshunden lundehund har også gamle aner, og stammar truleg frå buhund eller ein annan urhund. Han blei fyrst dokumentert på 1500-talet.

I 2010 fann ei undersøking frå Statistisk sentralbyrå ut at 19 prosent av deltakarar hadde hund i hushaldninga si.
Det var registrert kring  ID-merka hundar i Noreg ved byrjinga av 2022.

## Hundetypar
Det er registrert rundt 250 ulike hunderasar i Noreg. Ifølgje Norsk Kennel Klub, som meiner han har oversyn over rundt 60 prosent av hundane i Noreg, var dei  mest populære registrerte rasane i 2022:
*Border collie
*Golden retriever
*Engelsk setter
*Staffordshire bull terrier
*Labrador retriever
*Norsk elghund grå
*Cocker spaniel
*Finsk lapphund
*Schäferhund
*Dansk-svensk gardshund

Det finst sju nasjonale norske hunderasar, norsk buhund, norsk elghund grå, norsk elghund svart, norsk lundehund, dunker, haldenstøvar og hygenhund, der berre norsk elghund grå ikkje er rekna som utryddingstruga. Genmaterialet til desse rasane blir teke vare på av Norsk genressurssenter, Norsk Kennel Klub og ulike lag for dei ulike rasane.

Det er fleire rasar som ikkje er lov i Noreg. Nokre av dei er rekna som farlege hunderasar, andre er det ikkje lov å driva avl på fordi rasane kan ha store helseproblem. Dei seks rasane pitbullterrier, amerikansk staffordshire terrier, fila brasileiro, toso inu, dogo argentino, tsjekkoslovakisk ulvehund er forbodne som farlege. Det er forbod mot avl på desse, og på cavalier king charles spaniel av helseomsyn.

## Lovregulering
Etter hundelova frå 2022 skal ein hundeeigar ha «nødvendig kompetanse til å kunne forebygge at uheldige situasjoner eller skader oppstår», som «kunnskap om hold og trening av hund og kunnskap om hundens behov, naturlige adferd, bruksområde og det skadepotensialet hunden kan utgjøre.»

## Galleri

Siegwald Dahl - A Dog - NG.M.00720 - National Museum of Art, Architecture and Design.jpg|*En hund* (1847). Måleri av Siegwald Dahl.
Erik Werenskiold - Bird Dog - NG.K&H.B.04899 - National Museum of Art, Architecture and Design.jpg|*Fuglehund*. Teikning av Erik Werenskiold frå 1890-åra.
Robert Dietrich - Seated Dog - NG.S.00977 - National Museum of Art, Architecture and Design.jpg|*Sittende hund* (1902). Skulptur av Robert Dietrich.
Moose hunt 1904 by Karl Uchermann.jpg|*Elgjakt* (1904) av Karl Uchermann.
9990. Roald Amundsen med sin hund - no-nb digifoto 20150220 00141 bldsa RA alb001 010.jpg|*Roald Amundsen med sin hund* (1909). Fotografi av Anders Beer Wilse.
Andreas Bloch - Mama, that Dog seems to have forgotten to put on his Pants! - NMK.2005.0176 - National Museum of Art, Architecture and Design.jpg|*Du, mamma, den hunden der har visst glemt å ta på seg boskene sine!*. Vitseteikning frå 1910 av Andreas Bloch.
Edvard Munch - Large and Small Dog - MM.M.00273 - Munch Museum.jpg|*Stor og liten hund* (1911-12). Måleri av Edvard Munch.
185. Prins Harald - no-nb digifoto 20160108 00332 bldsa pk kgl0037.jpg|Prins Harald. Fotografi frå mars 1940.
Munch - Dog’s Head, 1942, MM.M.00403.jpg|*Hundehode* (1942). Måleri av Edvard Munch.

## Kjelder

## Bakgrunnsstoff
*Hundeloven ved lovdata.no
*Hund ved mattilsynet.no